Maye taa yapuderiyapurungita nheengatu? Antonio Neto rupiYEPE Mbuesawa ruka: iwasusaitaMbuesawa rukaita, maata amuitatauseruka escola, uyuiri uyumbue maku nhaeengaita, arire makuita mirasaita taumaramunhayane rendawaita. Escolaita upe puranga yakuntari yane nheenga, ma mimi siiaiwasusa uyukiriari: maata yamupinima yane nheenga? Maata paperaitayasu yausari? Mayeta yasu yayumbue panhe disciplina (maye maa: matematica,quimica, biologia, etc) yane nheenga ipupe arama? Yawerame umbuesaraita taupurakisiia viaji mupinimasa irumu, iwasu piri yayumbue ara nheengatu yepe escolapupe. Kua escola nungara irumu yariku waa uyi, iwasu yakuntari ara nheengatu,nhanse kuaita escola tauiku kariwa akanga irumu. Yepe yepe escola umunhaamurupi, ma siia taupurakire kariwa akanga irumu. Kariwa akangaita uyusikinda mukuimanungara: mupinimasa, asui avaliacaoita. Ma, mairame yayumbue yepe nheenga,kuntarisa puranga piri mupinimasa sui. Mairame yanaseri, yakuntari yane nheengayepesa. Arire, yapuderi yayumbue yamupinima ta rupi. Ape, yande tenkiyapurungita nheengatu. Yawe yasu yakunheseri puranga nheengatu. Yawe, nheengatuuiku kuri yane akanga rese! Yaseruka fluencia kariwa ta nheenga rupi, mairameyepe nheenga uiku yane akanga rese. Aite kua yasu yasika: fluencia.MUKUIResu awa upurungita nheengatu piriResikarame fluencia nheengatu rupi, resu makuita piri. Resu makuita piterupi.Ma, remaakatu ne sui: inde tenki resu makiti miraita taupurungita nheengatu, asui indetenki rekuntari nheengatu ta irumu. Marantaa? Nhanse panhe mira upurungita wanheengatu, upurungita portugues yuiri. Yawewa rupi, siia viaji, miraitaupurungita portugues nhuntu, ma taukuntai nheengatu rupi. Mairame yasu kueraRio negro upe, apurungita nheengatu miraita ta supe arama, ma siia tausuaxara portuguesrupi ixe ara. Ma, arasu apurungita-purungita nheengatu nhuntu. Tirame,yapurungita kuera portugues nhuntu ta irumu. Aite kua usasa mairame yepe mirasauiku tisawa upurungita ara yepe nheenga. Aikue mukui tisawa nungara: a) nhaamairame yepe mirasa uiku tisawa inheenga rese; b) nhaa mairame yepe mirauyumbue uiku yepe nheenga. Ape, inde reputari rame repurungita nheengatu,tereriku tisawa repurungita ara. Asui, rerasu repurungita nheengatu rupi nhaamiraita tausuaxara portugues rupi! MUSAPIRI Resendu maye mirasaita taupurungitaIndereputari rame repurungita nheengatu, inde tenki remusarai kua nheenga irumu. Teremaakatumaye ta repurungita nheengatu. Remaa katu mayeta makuita taupurungita. Yawe,inde tereriku tisawa. Asui, resu reyumbue siia nheengaita pisasuwa, kariwatauseruka wa vocabulario. Sepisasu retana rame resu te Amazunia kiti, remaavideoita tauiku wa internet upe. Youtube upe, aikue videoita nheengatu rupi.Mairame yasendu mayeta mirasaita taupurungita retana yayumbue kuaye! Kuaita nheenga usu ne akangarese! Ma, remaa katu ne sui: teremunha traducao, ne mairame! Resendu, asui rekuntari nhuntu!IRUNDI Reyumbue nheengatu muiri araInde reputari rame repurungitanheengatu, repurungita xinga muiria ara. Remaa videoita muiri ara. Reiku rameyepe tendawa upurungita nheengatu upewa, rekuntari muiri ara nheengatu rupi.Mairame yaxari yakuntari, yane resarai nheengaita. Ape, rerasu runde kiti!Terepawa reuyumbue! Remburi yepe tempu xinga ne agenda rese, repurungita aranheengatu muiri ara.Ike aikue linkita mame yapuderia yasendu, asuiyamaa maye ta mirasaita taupurungita nheengatu:https://www.youtube.com/watch?v=xiXYQma4Ems&list=PL5j-2reK28FqW0YWY4SGP1-wVtQxXO9Hi Ike aikue linkita mame yapuderia yakunheseri miraita upurungita wa nheengatu, facebook rupi:https://www.facebook.com/groups/1546686062273642/https://www.facebook.com/Yane-nheenga-kirimb%C3%A1-524461104400726/https://www.facebook.com/groups/nheengatuufscarsorocaba/?fref=tsTe kuri mirim Caras e caros,Temos o prazer de compartilhar a primeira edicao - fruto de um longo e arduo trabalho - do Vocabulario Pedagogico Nheengatu - Portugues.Esperamos que ele possa contribuir com os estudos e atuacao de falantes dessa lingua e tambem que possamos estimular, e auxiliar, as pessoas que desejem aprende-la.Lembramos que esse trabalho se propoe a ser algo coletivo, portanto caso voce conheca alguma palavra que nao esta no material, por favor entre em contato conosco!Um forte abraco!Se rumuaraita,iande suri retana, nhanse kuiri,